CELEX: C2006/010/53
Language: et
Date: 2006-01-14 00:00:00
Title: Kohtuasi T-393/05:  17. oktoobril 2005  esitatud hagi — Pickering  versus  komisjon

14.1.2006   
            
            
               ET
            
            
               Euroopa Liidu Teataja
            
            
               C 10/27
            
         17. oktoobril 2005 esitatud hagi — Pickering versus komisjon
   (Kohtuasi T-393/05)
   (2006/C 10/53)
   Kohtumenetluse keel: prantsuse
   Pooled
   
      Hageja: Stephen Pickering (La Hulpe, Belgia) (esindaja: advokaat N. Lhoëst)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada hageja 2004. aasta detsembri, 2005. aasta jaanuari ja 2005. aasta veebruari ning kõik järgnevad palgateatised osas, milles nendega kohaldatakse 22. märtsi 2004. aasta määrust nr 723/2004, millega muudetakse Euroopa ühenduste ametnike personalieeskirju, ning määruse nr 856/2004 uute paranduskoefitsentide kohta ja määruse nr 31/2005, millega neid kohandatakse, ebaseaduslikke sätteid;
            
         
               —
            
            
               tühistada nii suures osas kui vajalik ametisse nimetava asutuse (AIPN) 4. juuli 2005. aasta otsus, millega jäeti rahuldamata hageja kaebus (R/299/05);
            
         
               —
            
            
               mõista kõik kohtukulud välja kostjalt.
            
         Väited ja peamised argumendid
   Hageja, kes on komisjoni ametnik, on pärit Ühendkuningriigist. Enne kui jõustus määrus 723/2004 (1), millega muudeti personalieeskirju, kasutas ta regulaarselt võimalust kanda osa oma töötasu üle päritoluriiki. Kehtivate eeskirjade kohaselt arvestati ülekantavale summale juurde “paranduskoefitsendist” tulenev summa, mis pidi peegeldama elukalliduse erinevust töö- ja elukohariigi vahel.
   Uute personalieeskirjadega nähti vastupidiselt varem kehtinule niisuguste ülekannete osas ette ranged tingimused. Kohaldatav “paranduskoefitsent” ei ole enam sama, mis see, mida kohaldatakse ametnikele, kes töötavad riigis, kuhu ülekanne suunati. Viimatinimetatud ametnike puhul kohaldatakse koefitsenti, mis on välja arvutatud riigi pealinna elukalliduse alusel, samas kui ülekannete suhtes kohaldatava koefitsiendi puhul võetakse aluseks keskmine elukallidus selles riigis, kuhu ülekanne suunatakse. Lisaks on uute eeskirjadega kaotatud “paranduskoefitsendi” kohaldamine pensionidele.
   Töötasu elukohariiki ülekandmise korra vastu suunatud hagi osa toetuseks kinnitab hageja, et määrus nr 723/2004 on ebaseaduslik, tuues esimeseks välja, et määruse põhjendused on valed. Lisaks väidab hageja, et rikutud on võrdse kohtlemise põhimõtet selles osas, et uus kord näeb ette, et ametnike suhtes, kes täidavad teenistusülesandeid riigis, kuhu ülekanne suunatakse, kohaldatakse erinevat koefitsenti. Samuti väidab hageja, et rikutud on õiguspärase ootuse põhimõtet, omandatud õigusi ja õiguskindlust ning hoolitsuskohustust.
   Lisaks eespool toodud kolmele väitele kinnitab hageja pensionikorraldusega seoses, et rikutud on endiste ametnike asutamisvabadust, kuna soodustatakse seda, et nad asuksid pärast teenistusest lahkumist riiki, kus elukallidus on madalam.
   
      (1)  Nõukogu 22. märtsi 2004. aasta määrus (EÜ, Euratom), millega muudetakse Euroopa ühenduste ametnike personalieeskirju ja muude ühenduse teenistujate teenistuseeskirju (ELT L 124, 27.4.2004, lk 1).